Музей беларускага народнага мастацтва

**Музей беларускага народнага мастацтва** — філіял Нацыянальнага мастацкага музея Рэспублікі Беларусь, размешчаны ў Касцёле Святога Мацвея Апостала ў вёсцы Аколіца Мінскага раёна.

## Гісторыя 
Ідэя стварэння музея ў разбураным Крыжагорскім касцёле належала намесніку дырэктара па навуцы Дзяржаўнага мастацкага музея БССР І. М. Паньшынай і старэйшаму навуковаму супрацоўніку аддзела дэкаратыўна-прыкладнога мастацтва Т. І. Сцёпінай. Канцэпцыю рэстаўрацыі і размяшчэння экспазіцыі ў культавым будынку падтрымала дырэктар Дзяржаўнага мастацкага музея Алена Васілеўна Аладава. Спачатку касцёл вырашылі знесці, бо страты будынка складалі звыш 80 %. Знішчэнню Крыжагорскага касцёла перашкодзіла асабістае ўмяшанне кіраўніка БССР П. М. Машэрава.

У экспазіцыі прадстаўлены традыцыйныя касцюмы канца XIX — пачатку XX ст., ручнікі і дэкаратыўныя тканіны XX стагоддзя з розных рэгіёнаў Беларусі.

Побач з традыцыйным бытавым начыннем экспануюцца выдатны прыклад высокаразвітога мастацтва пляцення з саломы — царскія вароты канца XVIII — пачатку XX стагоддзя, у якіх выкарыстана некалькі элементаў пляцення, з якіх складаецца мудрагелісты ўзор з зубчыкаў і квадратаў розных памераў. Аправай служыць салома, якая імітуе золата, а кавалачкі каляровай тканіны, што змешчаны ў сярэдзіну кожнага квадрата, замянілі каштоўныя камяні.

Прадстаўлены творы сельскіх майстроў з вёсак Нягневічы, Забалацце, Мяжэвічы, якія стварылі разьбяныя царскія вароты і скульптуры XVIII — пачатку XX стагоддзя. У іх захоўваюцца агульныя рысы, веданне пластычных уласцівасцей матэрыялу.

Сучаснае мастацтва разьбы па дрэве прадстаўлена работамі вядомых у рэспубліцы самадзейных разьбяроў — А. Ф. Пупко, В. В. Альшэўскага, К. К. Казялко, якія працягваюць слаўныя традыцыі беларускай разьбы.

Ганчарныя вырабы ў калекцыі музея адносяцца да XX стагоддзя. Чыгуны і макітры для гатавання ежы, міскі, збаны і гладышы для малака, глякі і слоікі для захоўвання прадуктаў, свістулькі і гліняныя цацкі ўпрыгожаны самымі простымі спосабамі: абваркай, тамленнем, роспісам па тэракотавай паверхні, пакрыццём палівай. Бытавое ганчарнае начынне амаль не мае роспісу.

Асаблівую групу помнікаў у экспазіцыі складаюць вырабы Івянецкай фабрыкі, вядучага цэнтра мастацкага ганчарства ў Беларусі. У музеі прадстаўлены работы аднаго са стваральнікаў арцелі — В. Ф. Кулікоўскага, а таксама І. М. Маўчановіча, М. М. Звярко, А. В. Пракаповіча, якія адраджаюць забытае мастацтва вырабу фігурных пасудзін у выглядзе бараноў, мядзведзяў, зуброў.

Carskija varoty 004.jpg|Царскія вароты
Carskija varoty 003.jpg|Царскія вароты
Carskija varoty 002.jpg|Царскія вароты
2024.11.03 Royal Doors XVIII Century Abrova Village Ivacevichy District Brest Region.jpg|Царскія вароты

Выява:2024.11.03 Pottery from Ivenets Ivianeč Minsk Region 1960s Museum of Belarusian Folk Art.jpg|Бытавыя рэчы (гляк, бачонак, збан), 1960-я гг.
Выява:2024.11.03 Pottery from Ivianeč Ivenets Minsk Region in Museum of Belarusian Folk Art.jpg|Бытавыя рэчы (вазы, спарыш, падсвечнік)
Выява:2024.11.03 Pottery from Ivianieč Ivenets Minsk Region Wysocki in Museum of Belarusian Folk Art.jpg|Бытавыя рэчы (трайнік, кубак, гарлач) 
Выява:2024.11.03 Ceramic Wisents from Ivianiec Valožyn District Minsk Region 1970s Museum Belarusian Folk Art.jpg|Керамічныя зубры для напояў, 1970-я гады. Гліна, глазура. 
Выява:2024.11.03 Ceramics of Ivianiec Valožyn District Minsk Region Wisents Potters 1970s Museum of Belarusian Folk Art.jpg|Серыя «Зубры» і «Ганчары», 1970-я гг.
Выява:2024.11.03 Ceramics of Ivianiec Valožyn District Minsk Region Household Utensils 1970s Clay Ceramic Glaze Painting.jpg|Бытавыя рэчы. 1970-я годы. Гліна, паліва, роспіс.

## Крыніцы 
## Літаратура 
* Музей Беларускага народнага мастацтва// Энцыклапедыя гісторыі Беларусі. — Мн., 1999. — Т.5. — С.232.
* Музей беларускага народнага мастацтва ў Раўбічах / Склад. І. М. Паньшына; Маст. А. І. Раманцоў; Фота В. А. Бараноўскага і інш. — Мн.: Беларусь, 1983. — [191] с.
* Музей белорусского народного искусства / Сост. И. Н. Паньшина. — Мн., 1980. — [5] с: ил.
* Анісковіч У. Паўстаў з руінаў… / / Беларуская мінуўшчына. — 1995. — № 5. — С. 31-32.
* Жыбрык В. Раўбіцкі касцёл / / Центральная газета. — 1998. — 10-16 крас.
* Куліковіч С. Раўбічы / / Работніца і сялянка. — 1991. — № 8. — С. 6-7.
* Пісарэнка В. Раўбіцкі музей / / Голас Радзімы. — 2000. — 2 лют.

## Спасылкі 
* Музей беларускага народнага мастацтва ў Раўбічах // artmuseum.by
* Шедевры народного творчества в музее белорусского народного искусства в «Раубичах»  // tut.by

Катэгорыя:Музеі Мінскага раёна
Катэгорыя:Нацыянальны мастацкі музей Рэспублікі Беларусь
Катэгорыя:Мастацкія музеі Беларусі
Катэгорыя:Раўбічы